Veitsi-Kim soitti perään ja halusi lohduttaa – Tanskan ensimmäinen naispuolinen muslimi­kansanedustaja on tavannut yli sata hänelle vihapostia lähettänyttä miestä

Özlem Cekic rakentaa siltoja Tanskaa jakavien kuilujen yli. Nykyään hän kiertää kouluissa pitämällä lapsille kursseja.

Entinen kansanedustaja Özlem Cekic antoi HS:lle haastattelun kahvilassa Kööpenhaminassa. Nykyään hän kouluttaa lapsia ”sillanrakentajiksi” Trygfonden-säätiön rahoittamassa projektissa.­

Kööpenhamina

Piti keskittyä rakentavaan keskusteluun, mutta oli vaikea olla huomaamatta veitsiä, joita Kim oli ripustanut seinälleen.

”Sitten hän sanoi, että mitähän tapahtuisi, jos olisimme tässä alasti”, kertoo Özlem Cekic.

Cekic on Tanskan ensimmäinen naispuolinen muslimikansanedustaja. Hän oli saapunut tapaamaan yhtä niistä tanskalaismiehistä, jotka täyttivät hänen sähköpostinsa vihaviesteillä.